Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahun johtama turvallisuuskabinetti päätti -
kuusituntisessa kokouksessaan keskeyttää ilma- ja muut iskut -
Gazan terroristikohteisiin ja jatkaa rauhanponnistuksia Hamasin kanssa.
Turvallisuuskabinetin päätettyä sitoutua rauhanponnisteluihin -
Israelin puolustusministeri Lieberman ilmoitti erostaan -
ja vaati uusia vaaleja.
Libanonin pääministeri al-Hariri: Iran-välikäsi Hizbollah on "iso este" -
uuden hallituksen muodostamisyrityksille.
Pääministeri Netanjahun johtama turvallisuuskabinetti päätti -
kuusituntisessa kokouksessaan keskeyttää ilma- ja muut iskut -
Gazan terroristikohteisiin ja jatkaa rauhanponnisteluja Hamasin kanssa.
Päätöksestä ei äänestetty, kertovat raportit.
Gazan islamistiryhmät ampuivat yli 460 rakettia ja kranaatinammusta -
kahden vuorokauden aikana kohti Etelä-Israelin asuinyhteisöjä.
Israelin puolustusvoimat iski noin 150 kohteeseen eri puolilla Gazaa.
On huomionarvoista, että Egypti ja Qatar painostivat voimakkaasti -
islamistijärjestöjä lopettamaan väkivaltaisuudet.
Hamas ja Islamilainen jihad -
lupasivatkin lopettaa Israeliin kohdistuvat vihollisuudet, -
mikäli Israel keskeyttää iskut Gazan islamistikohteisiin.
Islamistijärjestöjen lupauksen takaajina toimivat Egypti ja Qatar.
Se ilmeisesti sai Israelin turvallisuuskabinetin jälleen kerran -
luopumaan avoimesta sodasta ja hakemaan kestävää järjestelyä.
Monet eteläisraelilaiset pitivät sitä antautumisena Hamasille.
Pian päätöksen jälkeen sadat eteläisraelilaisen Sderotin asukkaat -
protestoivat maan johtajia vastaan kaduilla.
Kaikki haluavat tulitaukoa, mutta armeijalle pitää palauttaa pelotevoima.
Olemme turhautuneet kuukausia jatkuneeseen terroriin, -
Qassam-raketteihin ja väliaikaisiin tulitaukoihin.
Tuntuu, että hallinto on heikko ja pihalla.
Olemme saaneet tarpeeksemme.
Turvallisuus ja luottamus ovat tipotiessään.
Israel on vahva maa.
Se voisi nitistää Hamasin päivässä.
He ovat luusereita.
Gazassa palestiinalaiset puolestaan juhlivat sopimusta, -
jota he pitävät Hamasin voittona.
Vastarinta voitti. Nämä kannattavat vastarintaa.
Kerromme vastarinnalle, että kansa on takananne.
Voittonne on palestiinalaisten voitto.
Onnittelemme itseämme ja kansaamme, -
Meillä on rohkea vastarinta, joka osoitti ja osoittaa päivittäin, -
että se kantaa vastuunsa ja torjuu Israelin aggression.
Juhliin osallistui myös Hamas- tiedottaja Barhoum, joka sanoi, -
että Gazan islamistiset militanttiryhmät voittivat Israelin hallituksen älyllään.
Qatar ja Egypti ovat päivittäin yrittäneet saada aikaan tulitaukoa.
Vastarinta reagoi ja mursi miehittäjän ikeen.
Jerusalemissa puolustusministeri Lieberman ilmoitti tänään eroavansa, -
koska hän ei voi hyväksyä sitä, -
ettei Israelin hallitus pane aisoihin Gazasta tulevaa terroria.
Hän korosti Israel Beiteinu -puolueen lehdistötilaisuudessa, -
että päätös, jonka viime kädessä teki pääministeri Netanjahu, -
merkitsee antautumista terrorille.
Täten eroan Israelin puolustusministerin tehtävästä.
Joku kysyi, miksi juuri nyt.
Olen sitä mieltä, että eilinen tulitauko -
yritettäessä päästä järjestelyyn Hamasin kanssa -
on antautumista terrorille.
Sitä ei voi nähdä millään muulla tavalla.
Lieberman vaati myös uusia parlamenttivaaleja.
Hän sanoi, ettei Netanjahusta ole pitämään huolta -
Israelin kansallisista turvallisuusintresseistä.
Pyydän myös sitä, -
että uusien vaalien päivämäärästä -
sovittaisiin mahdollisimman pian.
YK:n päämajassa New Yorkissa Israelin YK-lähettiläs Danny Danon -
vaati kansainvälistä yhteisöä -
tuomitsemaan Hamasin summittaiset pommitukset kohti siviilejä.
Turvaneuvosto järjesti eilisiltana hätäkokouksen -
Gazan islamistijärjestöjen ja Israelin tilanteen kiristymisen takia.
Danon korosti kokouksen alla, että on korkea aika lopettaa -
Israelin ja terrorijärjestö Hamasin tekojen rinnastaminen.
Danon korosti, että Israel pyrkii suoje- lemaan juutalaisvaltiota ja kansalaisia-
myös terrorismia ennalta ehkäisevillä operaatioilla.
Toimimme suojellaksemme kansaamme.
Kun tiedät jonkun kaivavan tunnelia -
tai suunnittelevan iskua tai sieppausta, silloin toimit.
Jatkamme näitä toimia, missä ikinä sitä tapahtuukin, -
estääksemme hyökkäykset kansaamme vastaan.
Vastauksena Israelin vaatimukseen Yhdysvallat ja Ranska tuomitsivat -
Hamasin summittaisen tulituksen kohti Israelin siviilejä.
Yhdysvalloista lausunnon antoi ulkoministeriön tiedottaja Nauert.
Ranska vaati Hamasia lopettamaan iskut siviilejä kohti välittömästi.
Ranskan YK-lähettiläs kehotti myös Israelia -
keskeyttämään Gazaan tehdyt kohtuuttomat vastaiskut, -
joita sen mielestä ei voida oikeuttaa.
Uutinen Libanonista.
Libanonin pääministeri al-Hariri syytti Iran-välikäsi Hizbollahia -
"isoksi esteeksi" uuden hallituksen muodostamiselle.
Hän vihjasi, ettei ratkaisua synny, ellei Hizbollah peräänny.
Raskaasti aseistautunut šiiamuslimi- järjestö Hizbollah on vaatinut, -
että sen kuudesta sunniliittolaisesta yhden pitää saada hallituspaikka.
Tuleva pääministeri Hariri on kieltäytynyt antamasta paikkoja, -
joita on kaavailtu pääosin sunneista koostuvalle pääministeripuolueelle.
Vaalit käytiin toukokuussa. Hallitus- neuvotteluja on käyty siitä asti.
Hariri varoitti lehdistötilaisuudessa Beirutissa, että syypää on Hizbollah, -
mikäli uutta hallitusta ei pystytä muodostamaan.
Hallituksen muodostamisessa on törmätty isoon esteeseen.
Jotkut kutsuvat sitä maaliskuun 8:nnen liittoumaksi.
Ongelma on minusta laajempi.
Harmillista, että Hizbollah on asettunut tähän asemaan. Se on syypää.
Tein osuuteni, ja hallitus on valmis.
Presidentti Aoun ja puhemies Berri tietävät sen.
Kaikki tehköön osuutensa, jotta maa voi mennä eteenpäin.
Hizbollah on Israelin arkkivihollinen. USA pitää sitä terroristijärjestönä.
Se saanee kolme ministerinpaikkaa.
Se on jarruttanut uuden hallituksen muodostamista.
Ilman toimivaa hallitusta ei voida toteuttaa talousuudistuksia, -
joita IMF vaatii välittömästi, jotta maan velkakestävyys paranee.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Huomiseen.
Suomennos: Marianne Tenetz